ແມ່ຕູ້ ອາຍຸ 116 ປີ ຈາກລັດ Arkansas ໄດ້ຕຳແໜ່ງ ເປັນຜູ້​ທີ່ມີອາຍຸຍືນ​ທີ່​ສຸດ ຂອງ​ໂລກ 
ແມ່ຕູ້ Gertrude Weaver ​ກ່າວ​ອີກ​ວ່າ ​ເຄັດ​ລັບ​ຂອງ​ການ​ມີອາຍຸ​ຍືນ​ຍາວ​ນັ້ນ ​ແມ່ນ​ໃຫ້​ມີ ຄວາມເມດຕາປານີ ​ ແກ່​ທຸກໆ​ຄົນ.
ຜູ້ຍິງຄົນນຶ່ງ ຈາກລັດ Arkansas ທາງພາກໃຕ້ຂອງສະຫະລັດ ທີ່ໄດ້ເຊື້ອເຊີນ ປະທານາທິບໍດີ ບາຣັກ ໂອບາມາ ໄປຮ່ວມງານ ວັນເກີດຂອງລາວນັ້ນ ບັດນີ້ ແມ່ນເປັນຜູ້ທີ່ມີອາຍຸຍືນທີ່ສຸດ ຂອງໂລກ ແມ່ຕູ້ Gertrude Weaver ອາຍຸ 116 ປີ ໄດ້ຮັບຕຳແໜ່ງ ດັ່ງກ່າວ ໃນວັນພຸດວານນີ້ ຍ້ອນການເສຍຊີວິດຂອງແມ່ຕູ້ Misao Okawa ຢູ່ນະຄອນ Osaka ປະເທດຍີ່ປຸ່ນ ທີ່ມີ ອາຍຸໄດ້ 117 ປີ ບັນດາເຈົ້າໜ້າທີ່ ບ້ານພັກຄົນຊະລາຂອງນະຄອນ Osaka ກ່າວວ່າ ການເສຍຊີວິດຂອງແມ່ຕູ້ ແມ່ນເປັນໄປດ້ວຍຄວາມສະຫງົບງຽບຄືກັນກັບວ່າ ແມ່ຕູ້ພຽງໄດ້ນອນຫລັບໄປ ແມ່ຕູ້ Weaver ທີ່ຈະມີອາຍຸຄົບ 117 ປີ ໃນວັນທີ 4 ກໍລະກົດປີນີ້ ກ່າວວ່າ ຢາກໃຫ້ ປະທານາທິບໍດີ ໂອບາມາ ໄປສະເຫຼີມສະຫຼອງຮ່ວມ ກັບແມ່ຕູ້ ແມ່ຕູ້ກ່າວອີກວ່າ ເຄັດລັບຂອງການມີອາຍຸຍືນຍາວນັ້ນ ແມ່ນໃຫ້ມີ ຄວາມເມດຕາປານີ ແກ່ທຸກໆຄົນ